# data[].attributes.body
https://viataverdeviu.ro/terapia-prin-muzica

# data[].attributes.attachment_link.readable_text
Comunicarea muzicală

Compozitorul Carl Maria von Weber spunea: „Muzica este singurul grai fără cuvinte pe care îl înţeleg toate popoarele. Este adevărata limbă universală." Putem spune fără îndoială, că cel mai complex dintre sistemele de comunicare nonverbală elaborate de om, rămâne arta sunetelor. Orice iubitor de muzică simte că sunetele comunică ceva, deşi nu putem traduce în cuvinte ce, pentru că, mesajul e decodificat doar într-o zonă profundă a fiinţei noastre. Mai mult decât orice altă manifestare estetică umană, muzica ne în-cântă, ne învăluie, ne atrage în interiorul lumii pe care o creează, obligându-ne să o judecăm dinăuntru, fără raportări la o realitate exterioară străină de ea. Muzica face parte din natura noastră.

Ascultând muzica unor compozitori avem acces la personalitatea lor şi putem să-i înţelegem, să-i cunoaştem şi să ne regăsim în mesajul transmis. Asemenea lichidului ce ia forma vasului în care e păstrat, opera muzicală conservă şi transmite configuraţia reală a profilului interior al compozitorului, iar valoarea ei este cu atât mai ridicată cu cât omul e mai complex şi personalitatea sa mai puternică şi fascinantă. Muzica poate crea o lume a sentimentelor pure, tocmai pentru că este o artă a nuanţelor, muzica reuşeşte să atingă un grad de relaţionare emoţională între creator şi destinatar la care nici un al limbaj uman nu poate aspira. E minunat cum muzica compusă de altcineva ajunge să se contopească în sufletul nostru de parcă ne-ar aparţine. Ne identificăm uneori, aproape organic cu muzica şi devine un sinequanon al existenţei.

Muzica se leagă de cultură, neam şi mentalitate. Muzica unui popor poate grăi mai mult decât orice carte de istorie. Este o modalitate de identificare, un element de apartenenţă, e reprezentativă pentru o naţie sau, la scară redusă, şi pentru individ. În cântecul popular rusesc şi cel mexican regăsim exprimată întreaga diferenţă de structură psihică, mentalitate dintre lumea slavă, cu abisurile ei sufleteşti neliniştitoare, şi cea latino-americană, poate mai superficială, dar cuceritoare prin vitalitate şi exuberanţă. Un sirtaki sau un ceardaş ne învaţă despre ce înseamnă să fii grec sau ungur mai mult decât un raft de cărţi dedicate studiului comparativ al celor două popoare. De la bocete, la muzica de petrecere, de la coralul protestant, la concertele pop-rock, arta sunetelor îşi reconfirmă permanent calitatea de liant afectiv pentru ca o comunitate umană să fie pe aceeaşi lungime de undă.

Muzica ne poate determina diferite stări, fie de bucurie şi să dansăm sau să mărşăluim, fie de tristeţe şi izbucnim în lacrimi, ori ne dă o stare de linişte, de înălţare, de laudă - muzica sacră, ori ne irită sau ne îndeamnă la violenţă, astfel de reacţii sunt întâlnite la concertele unor formaţii rock. Cred că multora ni s-a întâmplat să simţim efectele liniştitoare şi relaxante ale muzicii, de multe ori folosită ca instrument terapeutic, dar şi puterea cântecelor de leagăn.

S-au făcut diverse studii de compatibilitate a muzicii cu medicina. Se vorbeşte de efectele benefice ale muzicii clasice în tratarea unor boli psihice. Unii chirurgi operează doar pe un fond muzical capabil să-i relaxeze. Dar mai e şi reversul medaliei, atunci când ni se demonstrează că nu suntem singurii pe această lume, şi se întâmplă să fim supuşi unui bruiaj teribil, fie suntem obligaţi să ascultăm decibelii unui gen de muzică care nu-i pe placul nostru, fie suntem deranjaţi de muzica ascultată de alţii la ore nepotrivite. „ Tinitus-ul (ţiuiturile) reprezintă o formă de deficienţă auditivă datorată zgomotului ocupaţional, dar apare în ultima vreme tot mai frecvent la adolescenţii care frecventează concerte rock şi discoteci, precum şi la cei care ascultă timp îndelungat muzica la căşti. Tinitus-ul poate fi temporar, după o expunere de scurtă durată, sau permanent, după o expunere prelungită.

S-a făcut un studiu despre efectul muzicii asupra plantelor şi s-a constatat că pe o muzică alertă gen tehno, pop, rock plantele fie au stagnat, fie s-au ofilit, iar pe muzică clasică au crescut armonios.

E adevărat că lucrurile în materie de muzică, în vremea de acum s-au schimbat, uneori, muzica clasică, de suflet, pierde teren, noile tehnici componistice care s-au dezvoltat şi aparatura electronică, după părerea mea au sărăcit mesajul, au denaturat puterea limbajului muzical.

Este într-adevăr greu de transpus în cuvinte mesajul muzical, dar această intraductibilitate nu este o piedică, o dovedeşte faptul că în lăuntrul nostru există acel ceva, o zonă sensibilă capabilă să decodifice şi să înţeleagă mesajul. Toţi avem o zonă, un gol în formă de muzică, ce nu poate fi umplut decât prin arta sunetelor.

Un articol scris de: Alina Savu Mîndreanu

# data[].attributes.attachment_link.description
Compozitorul Carl Maria von Weber spunea: „Muzica este singurul grai fără cuvinte pe care îl înţeleg toate popoarele. Este adevărata limbă universală." Putem spune fără îndoială, că cel mai complex di...

# data[].attributes.body
1. Ați trecut peste vreun moment mai dificil din viață cu ajutorul muzicii? V-ați simțit vindecați prin intermediul muzicii?

2. Care vi se pare cel mai frumos sentiment pe care muzica vi l-a transmis?

# data[].attributes.body
Mulți dintre noi, ascultând o melodie sau un fragment muzical, am avut anumite senzații fizice ca răspuns la ceea ce ascultăm (fiori, piele de găina, etc.). Aceste sunt niște răspunsuri ale corpului nostru, fiziologice sau psihofiziologice, pe care le putem asocia cu plăcerea intensă. Muzica creează o adevarată simfonie neuronală. Ne activeză si modelează creierul in întregime. Astfel, muzica e capabilă să schimbe anatomia și funcționalitatea organismului uman. Muzica în sine poate transforma emoțiile și sentimentele oamenilor, schimbându-le starea într-un timp scurt. Muzica deține puterea de a aduce oamenii împreuna în diferite moduri. Ne poate face expresivi și ne poate ajuta să ne înțelegem mai bine sentimentele și emoțiile noastre, dar și pe ale celorlalți.

# data[].attributes.attachment_caption
Scurta istorie despre terapia prin muzica

# data[].attributes.body
Muzica a fost folosită ca și forță vindecătoare de secole. Astfel terapia prin muzica se regăsește înca din timpuri biblice, când David a cântat la harpă pentru a-l scăpa pe regele Saul de un spirit malefic. Hippocrates, părintele medicinii, cânta muzică pentru pacienții săi cu probleme psihice iar Aristotel descria muzica ca pe o forță care purifică sentimentele.

În secolul al XIII-lea, spitalele arăbești aveau anumite camere de muzică care erau deosebit de benefice pentru pacienți. În Statele Unite, indienii nativi, obișnuiau adesea să cânte și să danseze ca și metode de vindecare. Muzica poate diminua stresul, durerea, sporind atenția si poate aduce pozitivitate și calm în viața noastră de zi cu zi.

# data[].attributes.body
Elementele de limbaj ale muzicii sunt conturate de înălțimi, durate, de intensități timbrale și ritmice.

1.Comunicarea lirică: Când versurile unei melodii transmit un mesaj sau o poveste.

2.Comunicare instrumentală: Aici, instrumentele transmit emoții și sentimente, chiar și fără versuri!

3.Comunicarea prin improvizație: Muzicienii creează și transmit mesajele în timp real.

4.Comunicarea electronică/digitală: Se folosesc instrumente digitale pentru a crea și transmite mesaje.

# data[].attributes.body
Arta (muzica, pictura, dansul, teatrul, filmul) este, în esență, un mijloc de comunicare! Astăzi vom vorbi despre comunicarea prin intermediul muzicii. Cum a spus Platon, "muzica este arta cu materialul cel mai imaterial". Este cu adevărat o provocare să formulezi în cuvinte ceea ce transmite muzica, însă fiecare persoană în parte va simți propriul mesaj în eul său intim! Muzica este o formă de comunicare ce se realizează prin mai multe elemente, cum ar fi: sunetul, ritmul, tonul vocii sau accentul.Valoarea mesajului și modul în care este transmis în așa fel încât publicul să o asimileze și să o trăiască, ţine de arta celui care transmite mesajul. El trebuie să traiască mesajul și să aibă capacitatea de a-l transmite mai departe, cuprinzând o mare gamă de trăiri, sentimente sau chiar păreri.